**APSTIPRINĀTS**

ar Latvijas Etnogrāfiskā

brīvdabas muzeja

2018. gada 25. jūnija

rīkojumu Nr.1-4-31

**MŪSDIENU AMATNIECĪBAS FESTIVĀLS**

**(04., 05.08.2018.)**

**PĀRTIKAS PRODUKTU TIRDZNIECĪBAS UN**

**ĒDINĀŠANAS PAKALPOJUMU SNIEGŠANAS NOLIKUMS**

**I** **Vispārīgie noteikumi**

1. Mūsdienu amatniecības festivāls, turpmāk – Festivāls, ir pasākums Latvijas Etnogrāfiskajā brīvdabas muzejā, kura rīkotājs ir Latvijas Etnogrāfiskais brīvdabas muzejs, turpmāk – Rīkotājs.
2. Festivāls notiek 2018. gada 4. un 5. augustā no plkst.10:00 līdz plkst.17:00 Latvijas Etnogrāfiskajā brīvdabas muzejā, Bonaventuras ielā 10, Rīgā.
3. Par Festivāla norisi atbild Izglītības un informācijas nodaļa, tālr.67994106. Jautājumus par Festivāla norisi var uzdot arī elektroniski, nosūtot tos uz e-pasta adresi: amatnieki.gadatirgus@brivdabasmuzejs.lv.
4. Ar Festivāla pārtikas produktu tirdzniecības un ēdināšanas pakalpojumu sniegšanas nolikumu un tā pielikumu, kas ir šā nolikuma neatņemama sastāvdaļa, turpmāk – Nolikums, var iepazīties Rīkotāja tiešsaistes vietnē <http://www.brivdabasmuzejs.lv> sadaļā http://brivdabasmuzejs.lv/gadatirgus/.
5. Rīkotājs aicina konkursa kārtībā pieteikties uz pārtikas produktu tirdzniecības un ēdināšanas pakalpojumu sniedzēju dalībnieku vietām Latvijas pārtikas produktu ražotājus/tirgotājus un ēdināšanas pakalpojumu sniedzējus, kuri:

5.1. ir mazā biznesa uzņēmumi vai mājražotāji (fiziskas un juridiskas personas) un ir reģistrējuši savu darbību Pārtikas un veterinārajā dienestā;

5.2. piedāvā mūsdienīgas un radošas variācijas par latviešu tautas tradicionālās virtuves tēmām;

5.3. piedāvā Latvijā audzētus augļus, ogas, dārzeņus un ir iespējas tos daudzveidīgi, garšīgi un veselīgi pagatavot, pasniegt vai saglabāt ziemai;

5.4. piedāvā ēdienus un pārtikas produktus, kas radušies dabai un cilvēkam draudzīgas saimniekošanas rezultātā Latvijas laukos.

1. Tirdzniecības metru skaits Festivālā ir ierobežots. Pārtikas preču tirgotājiem tirdzniecības metru skaits ir 100m.
2. Dalībniekiem tirdzniecības vieta tiek ierādīta tikai pēc Līguma noslēgšanas ar Rīkotāju un Rīkotāja izrakstītā rēķina apmaksas.

**II Festivāla Pretendentu pieteikšanās un Dalībnieku atlases kārtība**

1. Pretendenti, kuri vēlas piedalīties Festivālā, aizpilda Rīkotāja tiešsaistes vietnē <http://www.brivdabasmuzejs.lv> sadaļā <http://brivdabasmuzejs.lv/gadatirgus/> publicēto pieteikuma veidlapu un pielikumā pievieno šādus dokumentus:

8.1. Pārtikas un veterinārā dienesta atļauju;

8.2. tirdzniecības vietas vizualizāciju un plānu, norādot atbilstošos izmērus un proporcijas, (uzskatāmi, brīvā formā. Uzskaitījums nepieciešams, lai plānotu aizņemamās platības izmērus);

8.3. pārdevēja noformējuma vizualizāciju vai aprakstu;

8.4. realizējamo preču grupas (sortimentu).

1. Pretendents pieteikumu un tam pievienotos dokumentus **iesniedz no 2018. gada 26. jūnija līdz 2018. gada 12. jūlijam (ieskaitot),** Latvijas Etnogrāfiskajā brīvdabas muzejā, Bonaventuras ielā 10, Rīgā, LV-1024, katru darba dienu no plkst.10:00 līdz plkst.16:00 vai nosūta uz e-pasta adresi: partika.gadatirgus@brivdabasmuzejs.lv.
2. Pretendenta atbilstību dalībai Festivālā izvērtē pēc šādiem kritērijiem:

10.1. ir mazais uzņēmums vai mājražotājs, kas reģistrējis savu saimniecisko darbību kā saimnieciskās darbības veicējs vai individuālais komersants vai cita veida komersants, vai zemnieku saimniecība;

10.2. ir reģistrējies Pārtikas un veterinārajā dienestā;

10.3. viņa piedāvājums atbilst Festivāla koncepcijai (Rīkotāja tiešsaistes vietnē <http://www.brivdabasmuzejs.lv> sadaļā <http://brivdabasmuzejs.lv/gadatirgus/>);

10.4. iesniegto dokumentu atbilstība šim Nolikumam;

10.5. piedāvātais produktu sortiments;

10.6. tirdzniecības vietas noformējums un apkalpojošā personāla ietērps;

10.7. atbilstība šā Nolikuma 5.punktam.

1. Rīkotājs ir tiesīgs atteikt Pretendentam dalību Festivālā, ja tā:

11.1. piedāvājums neatbilst Festivāla koncepcijai (Rīkotāja tiešsaistes vietnē <http://www.brivdabasmuzejs.lv> sadaļā <http://brivdabasmuzejs.lv/gadatirgus/>);

11.2. iesniegtais pieteikums neatbilst šim Nolikumam;

11.3. produktu izcelsme vai ražotājs nav nosakāmi.

1. Rīkotājs līdz **2018.gada 18.jūlijam** veic iesniegto piedāvājumu izvērtēšanu, kuri Pretendenti tiek izraudzīti par iespējamiem Festivāla Dalībniekiem.
2. Par Festivāla Dalībniekiem tiek noteikti Pretendenti, kuri:

13.1. atzīti par atbilstošiem dalībai Festivālā;

13.2. veikuši samaksu par dalību Festivālā šā Nolikuma III daļā noteiktajā kārtībā.

1. Pretendenti, kuri ir atzīti par atbilstošiem dalībai Festivālā, veic maksu par dalību šā Nolikuma III daļā noteiktajā kārtībā.

**III Festivāla dalības maksa, norēķinu un caurlaižu saņemšanas kārtība**

1. Dalības maksa Festivālā ir noteikta saskaņā ar Ministru kabineta 2015. gada 29. septembra noteikumiem Nr.549 “Latvijas Etnogrāfiskā brīvdabas muzeja publisko maksas pakalpojumu cenrādis” (turpmāk – Cenrādis).

|  |  |  |  |  |
| --- | --- | --- | --- | --- |
|  | **Pakalpojums** | **Mērvienība** | **Cena EUR****bez PVN****2 dienas** | **Cena EUR** **ar PVN****2 dienas** |
|  | Tirdzniecības vietas noma bez galda  | 1 metrs | 24.18 | 29.26 |
|  | Papildus dalībnieka zīme  | 1 zīme | 1.42 | 1.42 |
|  | Caurlaide līdz stāvvietai muzeja teritorijā  | 1 transportlīdzeklis | 5.98 | 7.24 |
|  | Caurlaide iebraukšanai līdz tirdzniecības vietai (galdam) un stāvvieta muzeja teritorijā  | 1 transportlīdzeklis | 23.48 | 28.41 |

1. Katram produktu ražotājam un/vai to pārstāvētam tirgotājam ir tiesības tikai uz vienu tirdzniecības vietu un Dalībnieka statusu.
2. Par katru tirdzniecības vietas 1 (vienu) metru Dalībnieks saņem 1 (vienu) bezmaksas Dalībnieka zīmi (aproci). Par papildus samaksu Dalībnieks var iegādāties 1 (vienu) papildus Dalībnieka zīmi par 1 (vienu) metru.
3. Dalības maksas maksājumu Dalībnieks veic ar pārskaitījumu saskaņā ar Rīkotāja nosūtīto priekšapmaksas rēķinu, tajā norādītajā apmērā un termiņā, bet ne vēlāk kā **līdz 2018. gada 27. jūlijam**.
4. Dalības maksa tiks uzskatīta par samaksātu ar to dienu, kad tiks saņemta Rīkotāja norēķinu kontā Valsts kasē.

**IV Festivāla norises laiki un kārtība**

1. Festivāla ekspozīcijas iekārtošana:

**03.08.2018. plkst. 17:00 – 21:00**

**04.08.2018. plkst. 06:00 – 09:00**

**05.08.2018. plkst. 07:00 – 09:00**

Dalībnieku transporta kustību nosaka Rīkotājs.

1. Festivāla norise:

**04.08.2018. plkst. 10:00 – 17:00**

**05.08.2018. plkst. 10:00 – 17:00**

1. Festivāla ekspozīcijasdemontāža un izvešana:

**04.08.2018. plkst. 17:00 - 20:00**

**05.08.2018. plkst. 17:00 - 20:00**

1. Lai saglabātu Festivāla vienoto raksturu, dalībnieks:
	1. ģērbjas Festivāla tematikai atbilstošā svētku tērpā;
	2. tirdzniecības vietas noformējumā izmanto dabīgos materiālus un galdu pārklāj ar lina audumu;
	3. ja tirdzniecības vietas pārsegšanai tiek izmantots dalībnieka materiāls (piemēram, telts, nojume), tā ir baltā krāsā.
2. Visa darbība, kas tiek veikta ārpus Nolikumā norādītā laika, jāsaskaņo ar Rīkotāju.
3. Festivāla dienā transporta kustība atļauta tikai atbilstoši caurlaidēs norādītajiem noteikumiem. Katram transportlīdzeklim ir sava aizpildīta auto transporta caurlaide, kura atrodas redzamā vietā aiz automašīnas priekšējā stikla visu iekārtošanas un demontāžas darbu laikā, kā arī Festivāla norises laikā. Katram Dalībniekam, ieejot Rīkotāja teritorijā, ap roku ir Dalībnieka aproce.
4. Festivāla laikā Dalībnieku transportlīdzeklis nedrīkst atrasties Festivāla norises vietā vai tirdzniecības vietā. Transportlīdzeklis var tikt novietots tikai Festivāla dalībnieku autostāvvietā.

**V Rīkotāja tiesības un pienākumi**

1. Rīkotājs:
	1. izveido Festivāla tirdzniecības vietas Festivāla norises vietā;
	2. nosaka Dalībnieka Festivāla tirdzniecības vietu Festivāla norises vietā;
	3. nepieciešamības gadījumā ir tiesīgs mainīt Dalībnieka atrašanās vietu Festivāla norises vietā;
	4. nodrošina Festivāla tirdzniecības vietas ar galdiem un elektroenerģijas pieslēgumu;
	5. nodrošina Festivāla norisei Rīkotājam nepieciešamo atļauju saņemšanu;
	6. ir tiesīgs pieprasīt zaudējumu atlīdzību, kas Rīkotājam radušies Dalībnieka vainas dēļ;
	7. ir tiesīgs aizliegt nesaskaņotu reklāmu un reklāmmateriālu izplatīšanu, kā arī visa veida reklāmu un reklāmmateriālu izplatīšanu gadījumos, ja to saturs ir pretrunā ar normatīvajiem aktiem un Festivāla koncepciju;
	8. ir tiesīgs aizliegt tirgot produktus, kas neatbilst Festivāla koncepcijai (Rīkotāja tiešsaistes vietnē <http://www.brivdabasmuzejs.lv/> sadaļā http://brivdabasmuzejs.lv/gadatirgus/);
	9. neatbild par Dalībnieka preču un mantu drošību Festivāla laikā;
	10. nodrošina vispārējo kārtību Festivālā, tomēr neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem;
	11. Informē, ka Festivāla laikā tiks veikta fotografēšana un filmēšana.

**VI Dalībnieka tiesības un pienākumi**

1. Dalībnieks:
	1. ir tiesīgs izmantot Festivāla tirdzniecības vietu atbilstoši savām vajadzībām, ja tās nav pretrunā ar šo Nolikumu un citiem normatīvajiem aktiem;
	2. ir tiesīgs reklamēt savu dalību Festivālā dažādos plašsaziņas līdzekļos, sociālajos tīklos;
	3. var veikt reklāmas izvietošanu un reklāmmateriālu izplatīšanu Festivāla laikā vienīgi saskaņojot ar Rīkotāju;
	4. atlīdzina zaudējumus, kas Rīkotājam radušies Dalībnieka vainas dēļ, pamatojoties uz abu pušu sastādīto aktu;
	5. apņemas ievērot Nolikuma nosacījumus un citus saistošos normatīvos aktus;
	6. veic visus maksājumus, kas paredzēti šajā Nolikumā;
	7. rūpējas par nomāto tirdzniecības vietu un tās aprīkojumu, nodod to Rīkotājam pilnīgā kārtībā;
	8. apņemas ievērot visas sanitāri tehniskās normas saskaņā ar normatīvajiem aktiem;
	9. ir atbildīgs par ugunsdrošības un darba drošības noteikumu ievērošanu Festivāla laikā;
	10. ir atbildīgs par savas tirdzniecības vietas noformējumu atbilstoši Festivāla koncepcijai (Rīkotāja tiešsaistes vietnē <http://www.brivdabasmuzejs.lv/> sadaļā http://brivdabasmuzejs.lv/gadatirgus/);
	11. nav tiesīgs tirdzniecības vietā izvietot tirdzniecībai ar Rīkotāju nesaskaņotas preces;
	12. ir atbildīgs par savas realizējamās produkcijas tirgošanas saskaņošanu ar Pārtikas un veterināro dienestu;
	13. nodrošina pie tirdzniecības vietas redzamā vietā normatīvajos aktos noteiktos dokumentus, kas nepieciešami, lai varētu veikt tirdzniecību;
	14. organizējot tirdzniecību, tirdzniecības vietā nodrošina redzamās vietās izvietotas preču cenas un sortimentu;
	15. rūpējas, lai tirdzniecības preces iepakojums ir videi draudzīgs;
	16. nodrošina šādu drošības noteikumu ievērošanu:

28.16.1. netirgot alkohola izstrādājumus nepilngadīgām personām;

28.16.2. tirgot alkoholu, ne stiprāku par 16%, tai skaitā alu, sidru, vīnu, alkoholiskos kokteiļus;

28.16.3. tirgot dzērienus tikai vienreizējās lietošanas glāzēs;

28.16.4. lietot tikai vienreizējās lietošanas traukus un ēšanas piederumus;

28.16.5. tirdzniecības vietās ēdiena gatavošanai neizmantot atklātu liesmu;

28.16.6. ja ēdiena pagatavošanai tiek izmantota augu vai dzīvnieku izcelsmes eļļa vai tauki, nodrošina, ka nomas priekšmetā atrodas F klases ugunsdzēsības aparāts ar minimālo dzēst spēju 5F un ugunsdzēsības pārklāju ar minimālo izmēru 1,2x1,2 m;

28.16.7. nepieļaut ēdiena gatavošanu Festivāla apmeklētājiem pieejamās vietās;

28.16.8. ne tālāk kā 5 metru attālumā no savas tirdzniecības vietas nodrošināt atkritumu tvertnes vai nostiprināt polietilēna maisus. Pilnos atkritumu maisus regulāri nomaina un novieto Rīkotāja uzstādītos atkritumu konteineros.

* 1. nav tiesīgs demontēt tirdzniecības vietu pirms Festivāla norises beigām, izņemot, ja ir attaisnojošs iemesls (piemēram, slimība), par to nekavējoties informēt Rīkotāju;
	2. ir tiesīgs atsaukt pieteikumu Festivālā, par to rakstiski informējot Rīkotāju līdz **2018.gada 25.jūlijam (ieskaitot)**.
1. Dalībniekiem, kuri sniedz ēdināšanas pakalpojumu, tirdzniecības vietā jānodrošina F klases ugunsdzēšamais aparāts.
2. Dalībniekiem tirdzniecības vietā aizliegts atskaņot mūziku vai citādi trokšņot.

**VII Atbildība**

1. Ja Dalībnieks atsauc dalību Festivālā un lauž Līgumu līdz **2018. gada 25. jūlijam (ieskaitot)**, iesniedzot rakstisku iesniegumu Rīkotājam, Rīkotājs atmaksā Dalībniekam iemaksāto dalības maksu
2. Ja Dalībnieks neatsauc pieteikumu vai neierodas uz Festivālu, Rīkotājam ir tiesības izmantot pieteikto tirdzniecības vietu pēc saviem ieskatiem un Rīkotājs neatmaksā Dalībniekam tā iemaksāto dalības maksu.
3. Ja Dalībnieks Festivāla norises laikā ierīko vai demontē tirdzniecības vietu patvaļīgi, vai maina savu tirdzniecības vietu bez saskaņošanas ar Rīkotāju, vai piedāvā Festivāla apmeklētājiem tādas preces, kuru tirdzniecība nav saskaņota ar Rīkotāju, Rīkotājs Dalībnieka rīcību fiksē aktā, kuru paraksta gan Rīkotāja nozīmētā atbildīgā persona, gan Dalībnieks. Pie situācijas atkārtošanās Rīkotājs ir tiesīgs izraidīt Dalībnieku no Festivāla.
4. Ja Dalībnieks patvaļīgi ir pieslēdzies elektrotīklam, Rīkotājs izsaka Dalībniekam aizrādījumu, bet atkārtota pārkāpuma gadījumā Dalībnieka rīcību fiksē Rīkotāja nozīmētā atbildīgā persona, sastādot par to aktu, kuru paraksta gan Rīkotāja nozīmētā atbildīgā persona, gan Dalībnieks. Pie situācijas atkārtošanās Rīkotājs ir tiesīgs izraidīt Dalībnieku no Festivāla.
5. Dalībniekam ir aizliegts kurināt ugunskuru Festivāla laikā un vietā. Pretējā gadījumā Rīkotājam ir tiesības aizliegt tirdzniecību. Dalībnieka rīcību fiksē Rīkotāja nozīmētā atbildīgā persona, sastādot par to aktu, kuru paraksta gan Rīkotāja nozīmētā atbildīgā persona, gan Dalībnieks.
6. Ja Dalībnieka tirdzniecības vietā ir izmētāti atkritumi, Rīkotājs izsaka Dalībniekam aizrādījumu un pie situācijas atkārtošanās ir tiesīgs izraidīt dalībnieku no Festivāla. Dalībnieka rīcību fiksē Rīkotāja nozīmētā atbildīgā persona, sastādot par to aktu, kuru paraksta gan Rīkotāja nozīmētā atbildīgā persona, gan Dalībnieks.

**VIII Nobeiguma noteikumi**

1. Pēc dalības maksas samaksas un Līguma noslēgšanas, Rīkotājs Dalībniekam:
	1. izsniedz Festivāla dalībnieka zīmi (aproci);
	2. izsniedz galda karti;
	3. izsniedz caurlaidi transportam atbilstoši pieteikumā minētajam;
	4. nosaka tirdzniecības vietu.
2. Dalībniekiem nav atļauts nodot transportlīdzekļa caurlaidi citām fiziskām vai juridiskām personām.
3. Vienu dienu pirms Festivāla Dalībniekam ir iespēja iepazīties ar savu tirdzniecības vietu.
4. Gadījumā, ja Dalībniekam nav iespējas veikt priekšapmaksas rēķina apmaksu attālināti, tas informē Rīkotāju, ka priekšapmaksas rēķina apmaksu veiks dienā, kad klātienē ieradīsies parakstīt Līgumu.
5. Laika periodā no 2018. gada 23. jūlija līdz 2018. gada 27. jūlijam Rīkotājs nodrošinās iespēju Dalībniekam veikt priekšapmaksas rēķina apmaksu Rīkotāja administrācijas telpās Bonaventuras ielā 10, Rīgā, izmantojot tā rīcībā esošo datortehniku.

Pielikums

**PIETEIKUMS**

**dalībai Latvijas Etnogrāfiskā brīvdabas muzeja rīkotajā**

**Mūsdienu amatniecības festivālā**

**2018. gada 4. un 5. augustā**

**PĀRTIKAS PRODUKTU TIRDZNIECĪBA, ĒDINĀŠANAS PAKALPOJUMI**

*Dalības pieteikuma veidlapu lūdzam aizpildīt precīzi un bez labojumiem, salasāmiem, drukātiem burtiem.*

*Tukšajos lodziņos □ atbilstošo atbildi atzīmēt ar X.*

***Visiem laukiem jābūt aizpildītiem!***

|  |  |
| --- | --- |
| **Uzņēmuma nosaukums/** **Individuālais tirgotājs** |  |
| **Reģistrācijas numurs** |  |
| **Atbildīgā persona/** **Kontaktpersona**  | *Vārds, uzvārds*  |
| **Saziņas līdzekļi**  | *Tālrunis*  | *E-pasts*  |
| **Preces veids** **(sortiments – pielikumā)**  |  |
| **Demonstrējums**  | Jā *□*  | Nē *□*  |
| **Demonstrējuma apraksts**  |
| **Dalībnieku skaits**  |
| **Tirdzniecības vietas metru skaits**  |
| **Vajadzīga transportlīdzekļa caurlaide līdz stāvvietai muzeja teritorijā** **EUR 7.24** | Jā *\_\_*gb*.* | Nē *□*  |
| **Vajadzīga transportlīdzekļa caurlaide iebraukšanai līdz tirdzniecības vietai un stāvvieta muzeja teritorijā** **EUR 28.41** | Jā \_\_gb. | Nē □  |
| **Papildus dalībnieka zīme****EUR 1.42** | Jā \_\_gb. | Tikai 1 zīme uz 1m |

**Samaksa par dalību var tikt veikta tikai uz Rīkotāja izrakstīta priekšapmaksas rēķina pamata!**

|  |  |
| --- | --- |
| **Vārds, uzvārds / Komersanta nosaukums** |  |
| **Reģistrācijas numurs** |  |
| **Juridiskā adrese** |  |
| **E-pasta adrese** |  |
| **Pasta adrese** |  |
| **Banka**  |  |
| **Bankas konta nr.**  |  |

**Pieteikuma veidlapai pievienoti šādi dokumenti:**

|  |  |
| --- | --- |
| Saimnieciskās darbības reģistrāciju apliecinoša dokumenta kopija  | □  |
| Tirdzniecības vietas vizualizācija un plāns, norādot atbilstošos izmērus un proporcijas (uzskatāmi, brīvā formā)  | □  |
| Pārdevēja noformējuma vizualizācija vai apraksts  | □  |
| Realizējamās preču grupas (sortiments)  | □  |

*Tukšajos lodziņos □ atbilstošo atbildi atzīmēt ar X.*

Apliecinu, ka esmu iepazinies(-usies) ar Mūsdienu amatniecības festivāla nolikumu un apņemos to ievērot.

 Piekrītu, ka šajā anketā iekļautā informācija un pieteikumam pievienotie fotoattēli tiek izmantoti Rīkotāja veidotā

 elektroniskā Festivāla dalībnieku katalogā.

 Piekrītu anketā iekļauto personas datu apstrādei.

 Piekrītu saņemt no Rīkotāja informāciju par līdzīgu pasākumu norisi

2018. gada \_\_\_\_.\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*paraksts un paraksta atšifrējums*)